laion/Wikipedia-Exotic huggingface dataset:
קשר של תפילין

קשר של תפילין הוא שם כולל לשני קשרים, אחד בראש ואחד ביד, העשויים ברצועות התפילין כדי להדקם לגוף האדם. לצורת הקשר ישנה משמעות בפני עצמה, מלבד היותם חלק מהתפילין עצמם. מקור הקשר הוא הלכה למשה מסיני, ובתלמוד אמרו שהקשר הוא אחד משישה דברים שצריך כל תלמיד חכם ללמוד. בצורת עשיית הקשר ישנן שלש שיטות עיקריות הנהוגות היום: הקשר המרובע הוא הידוע כוותיק ביותר. הוא ידוע כבר מתקופת הגאונים והלאה. כך יוצא מתוך תיאורו של השימושא רבא ושל רב האי גאון, ושל רבי יהודה בן ברזילי בנוסחא עתיקתא שהעתיק רבינו שמשון בן אליעזר המכונה "ברוך שאמר" בסוף ספר תיקון תפילין לר' אברהם מזונשהיים תלמיד המהר"ם מרוטנבורג. וכן מדברי רבי יוסף אסכנדרני, והאורחות חיים ור' יעקב חזן מלונדרץ בסדורו עץ חיים, ור' משולם קוזי מרבני איטליא בסוף מהדורא ראשונה של טור אורח חיים. קשר זה נהג בעבר ברוב הקהילות היהודית. באשכנז גזר רבי ידידיה טיאה וייל גזירה נגד המשנים מקשר זה כמו שכתב בתשובה "שלא להוציא לעז על גאוני הדורות", וכן מעיד התשובה מאהבה. הרב יוסף קאפח כותב "דברי רבנו (הרמב"ם) ברורים שהקשר שהראה הקב"ה למשה קשר מרובע הוא... וכפי מסורת יהודי תימן מאז ומעולם." עדות ראשונה שאומרת שצריך לעשות קשר שיש בו דלי"ת ממש, נמצאת בספר תרומת הדשן. כן מוזכר הקשר בספר מעשה רוקח (תק"ב) שם הוא מספר על 'מתחסדים' שחידשו קשר זה כדי שיתאים עם לשון הדל"ת המוזכרת בראשונים ושם הוא יוצא נגד קשר זה. בשו"ת בית אהרן (תקפ"ז) יוצא נגד הקשר המרובע על אף שהוא מודה שרוב העם נוהגים בו, ומעדיף קשר דלי"ת ממש. כיום, קשר דל"ת הוא הקשר הנפוץ בקרב רוב העדות, למעט חלק מבני יהדות תימן, חלק מבני יהדות גרמניה וחלק מהחסידים, השומרים על הקשר המרובע. קשר צאנז עשוי כשתי דל"תים ונראה כמ"ם סתומה. לקשר עם שתי דל"תים יש מקור בספר הזוהר. הקשר פותח על ידי רבי נתן אדלר שעמל רבות כדי ליצור קשר זה. תלמידו, החתם סופר השתמש בקשר זה. הדברי חיים מצאנז שלח שליח לפרשבורג כדי שילמד קשר זה, ומאז הפך למנהג חסידי צאנז. כיום נהוג הקשר בקהילת צאנז. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. קשר של תפילין, צורת קשר של ראש לפי ההלכה והמסורה, צבי רוגין ירושלים, 2000-2011 ספר פרי אליעזר קשר של תפילין אליעזר פולק ירושלים תשע"א צורת קשר התפילין של ראש של הדברי חיים מצאנז והחתם סופר, קונטרס מעיין החיים, מהדורה רביעית בני-ברק תשע"ח, עמודים יג-טו. אמוץ כהן, צורת קשר של תפילין, באתר היברובוקס הרב אליעזר בריזל, קונטרס קשר תפילין, באתר היברובוקס ירושלים תשכ"ז הרב אליעזר מלמד, קשירת תפילין של ראש, באתר פניני הלכה תלמוד בבלי, מסכת חולין, דף ט', עמוד א'. הלכות קטנות להרא"ש הובא בעיטור ורבינו האי קשר וכו' דף קפז:, וכן בליקוטי הגהות שם. שם, ויעשנו כמין וכו' שם תניח הבתים וכו' תשובה רי"ג. הרב קאפח בפירושו לספר הרמב"ם הלכות תפילין פ"ג אות כט. פסקים וכתבים, סימן קעט.
מרסדס

מֶרסֶדֶס (Mercedes) הוא שם פרטי נשי ממקור ספרדי הנגזר מהמילה הספרדית merced (רחמים), ומתייחס לתוארה (אפיתט) של מרים, אם ישו, 'מריה הרחומה' (María de las Mercedes). בגרמנית נהגה "מֶרצֶדֶס". האם התכוונתם ל... גאוגרפיה: מרסדס (בואנוס איירס) – עיר ראשית בפרטידו (partido) מרסדס שבפרובינציית בואנוס איירס שבארגנטינה ויז'ה מרסדס – בירת דפרטמנטו גנרל פדרנרה והעיר השנייה בגודלה בפרובינציית סן לואיס שבארגנטינה מרסדס (קוריינטס) – בירת דפרטמנטו מרסדס בפרובינציית קוריינטס שבארגנטינה מרסדס (אורוגוואי) – בירת דפרטמנטו סוריאנו באורוגוואי מרסדס (קוסטה ריקה) – עיר בקוסטה ריקה לאס מרסדס (קראקס) – אזור קניות ופנאי בקראקס שבוונצואלה לאס מרסדס (טנריפה) – יער לאוריסילבה וגם כפר באותו השם באי טנריפה שבספרד ספרים: מרסדס (הרוזן ממונטה כריסטו) – גיבורת הרומן הרוזן ממונטה כריסטו מר מרסדס – ספר מאת סטיבן קינג אחר: מרסדס, נסיכת אסטוריאס – בתו הבכורה של מלך ספרד אלפונסו השנים עשר, נסיכת אסטוריאס ויורשת העצר מרצדס-בנץ – חברה גרמנית העוסקת בייצור כלי רכב מרצדס AMG – חטיבת השיפורים הרשמית של מרצדס בנץ מרצדס-בנץ ארנה – אצטדיון כדורגל בעיר שטוטגרט שבגרמניה מרסדס בנד – להקת פאנק (Funk) רוק ישראלית מכללת מרסדס (אדלייד) – מכללה קתולית בספרינגפילד, הפרוור של אדלייד שבאוסטרליה נשים ששמן הפרטי מרסדס דגמי מכוניות מתוצרת "מרצדס-בנץ"
חברת האשלג הערבית

חברת האשלג הערבית (בערבית: البوتاس العربية) היא חברה ציבורית ירדנית העוסקת בהפקת מחצבים באזור ים המלח. החברה נוסדה בשנת 1956 והיא מפיקה בעיקר אשלג, ברום ותרכובות ברום. בשנת 1958 היא קיבלה זיכיון ל-100 שנה לנצל את מחצבי ים המלח שבשטח ירדן. החברה ייצרה בשנת 2012 כשני מיליון טונות אשלג, והעסיקה כ-2,350 עובדים. מכירותיה בשנת 2012 הסתכמו בכ-500 מיליון דינרים ירדנים (כ-700 מיליון דולר). משרדה הראשי שוכן בעמאן ומניותיה רשומות למסחר בבורסת ניירות הערך של עמאן. שווקי הייצוא העיקריים של החברה הם: הודו, סין ומלזיה. כימיקלים לישראל אתר האינטרנט הרשמי של חברת האשלג הערבית דו"ח שנתי 2012 של חברת האשלג הערבית ערך זה הוא קצרמר בנושא ירדן ובנושא חברות. אתם מוזמנים לתרום לוויקיפדיה ולהרחיב אותו.
האו

האם התכוונתם ל... האו – ייצוג לשוני של נביחה אי הלורד האו – אי באוקיינוס השקט, הנקרא על שם ריצ'רד האו מיס האו – גל חצר וקבר מעבר בסקוטלנד אישים: אליאס האו – מממציאי מכונת התפירה גורדי האו – הוא שחקן הוקי קרח קנדי דון האו – שחקן ומאמן כדורגל אנגלי ואנג האו – שחקן טניס שולחן סיני וולטר האו – מלח בריטי ויליאם ג'ויס ("לורד האו האו") – בוגד בריטי בשירות התעמולה של גרמניה הנאצית בעת מלחמת העולם השנייה סטיב האו – גיטריסט ומלחין אנגלי פיליפ האו – קצין בצי ארצות הברית ריצ'רד האו (אנ') – אדמירל הצי הבריטי; על שמו נקרא אי הלורד האו
פולטרגייסט

האם התכוונתם ל... פולטרגייסט (על טבעי) – מילה גרמנית המתייחסת לרוח אשר מסתובבת בעולם ומסוגלת להניע חפצים. פולטרגייסט (סרט) – סרט משנת 1982, אשר מספר על משפחה אשר עוברת לגור בבית הרדוף על ידי פולטרגייסט.
קבועי פייגנבאום

במתמטיקה, קבועי פייגנבאום הם שני קבועים מתמטיים המבטאים יחסים במפות ביפורקציות של מפות לא ליניאריות. הם קרויים על שמו של המתמטיקאי האמריקאי מיטשל פייגנבאום. הקבוע הראשון מתאר את הגבול של יחסי המרחקים בין הכפלות של זמני מחזור. כלומר, אם an הוא הערך בו מתרחשת הכפלת זמן המחזור ה-nית אז הגבול הבא מוגדר ושווה לקבוע פייגנבאום הראשון: δ = lim n → ∞ a n − 1 − a n − 2 a n − a n − 1 = 4.669 201 609 ⋯ {\displaystyle \delta =\lim _{n\rightarrow \infty }{\dfrac {a_{n-1}-a_{n-2}}{a_{n}-a_{n-1}}}=4.669\,201\,609\,\cdots } הקבוע השני מתאר את הגבול של היחס בין גודל הפיצול ה-n לגודל הפיצול ה-n+1: α = 2.502907875095892822283902873218... {\displaystyle \alpha =2.502907875095892822283902873218...} קבועי פייגנבאום, באתר MathWorld (באנגלית) סדרת הספרות של קבוע פייגנבאום הראשון באתר OEIS – האנציקלופדיה המקוונת לסדרות של מספרים שלמים סדרת הספרות של קבוע פייגנבאום השני באתר OEIS – האנציקלופדיה המקוונת לסדרות של מספרים שלמים ערך זה הוא קצרמר בנושא מתמטיקה ובנושא פיזיקה. אתם מוזמנים לתרום לוויקיפדיה ולהרחיב אותו.
חסאן א-לקיס

חסאן הולו א-לקיס (בערבית: حسان هولو اللقيس, תעתיק מדויק: חסאן הולו אללקיס; 1966 – 4 בדצמבר 2013) היה מפקד בכיר בארגון חזבאללה; שימש כראש יחידת התקשורת והטכנולוגיה, והאחראי על הרכש הצבאי בארגון. נהרג בהתנקשות. א-לקיס נולד בשנת 1966 בבעלבכ שבלבנון. היה פעיל בארגון חזבאללה מגיל 19, והתגייס אליו זמן קצר אחרי שהוקם בהובלת חוסיין דהקאן. הוא היה מקורב מאוד למזכ"ל הארגון, השייח' חסן נסראללה. בין תפקידיו שימש גם כראש מערך הרקטות, המזל"טים והנ"מ של הארגון, והיה גם המתאם מול איראן בנושאי אמל"ח. הוא היה מבוקש בקנדה ובארצות הברית בשל הפעלת רשת תאים של החזבאללה במדינות אלו בתחילת שנות ה-90 של המאה ה-20. במלחמת לבנון השנייה ישראל ניסתה להתנקש בחייו על ידי הפצצת ביתו. בנו נהרג כתוצאה מההפצצה, אך הוא לא שהה במקום, וניצל. על פי הדיווחים, הוא ניצל מעוד מספר ניסיונות התנקשות. בליל 3 בדצמבר 2013 ארבו ללקיס, בחניון בית מגוריו, מספר מתנקשים וירו בו בעת ששהה ברכבו. הירי בוצע באקדחים עם משתיקי קול. לקיס נפגע אנושות מהירי ומותו נקבע בשעות הבוקר המוקדמות בבית חולים בביירות. על זהות המתנקשים נפוצו טענות ושמועות שונות. חזבאללה מיהר להאשים את המוסד בהתנקשות. אולם דובר משרד החוץ הישראלי, יגאל פלמור, הכחיש שישראל הייתה מעורבת בחיסול. איראן וסוריה האשימו אף הן את ישראל במעורבות בחיסול. מאוחר יותר קיבלו אחריות להתנקשות מספר ארגונים סוניים אלמוניים. כעבור ימים אחדים פרסם עיתון כוויתי את הטענה שא-לקיס נהרג על ידי חזבאללה, לאחר שנחשף כסוכן של "המוסד". א-לקיס נקבר בעיר הולדתו, בעלבכ. רונן ברגמן, ארבע בום, מוסף 7 ימים ידיעות אחרונות, 9 בדצמבר 2011 רועי קייס והסוכנויות, בכיר בחיזבאללה חוסל: "ישראל אשמה", באתר ynet, 4 בדצמבר 2013 עמוס הראל, ג'קי חוגי, חיזבאללה: ישראל התנקשה בראש מערך הטכנולוגיה ואמצעי הלחימה בארגון, באתר הארץ, 4 בדצמבר 2013 עמוס הראל, מות אל-לקיס: המכה הקשה ביותר שספג החיזבאללה מאז שאיבד את מורנייה, באתר הארץ, 4 בדצמבר 2013 רונן ברגמן, רשימת החיסול של ישראל - חיסול "Q" של חזבאללה (באנגלית) איציק שמלי, "חיזבאללה חיסל את אל-לקיס – כי היה מרגל של המוסד", באתר nana10‏, 7 בדצמבר 2013 רונן סולומון, אקספרס של חצות, "ישראל דיפנס", ‏ 28 ביוני 2014. אבי יששכרוף‏, בכיר חזבאללה שחוסל: מראשי מערך הרקטות בארגון, באתר וואלה, 4 בדצמבר 2013 איציק שמלי, "חיזבאללה חיסל את א-לקיס – כי היה מרגל של המוסד", באתר nana10‏, 7 בדצמבר 2013
אובטה קאלפ הובי

אובטה קאלפ הובי (באנגלית: Oveta Culp Hobby;‏ 19 בינואר 1905 – 16 באוגוסט 1995) הייתה מזכירת הבריאות, החינוך והרווחה הראשונה של ארצות הברית והמפקדת הראשונה של חיל הנשים של צבא ארצות הברית. אובטה קאלפ נולדה בטקסס, שנייה במשפחה בת שבעה ילדים. למדה לימודי משפטים באוניברסיטת טקסס (אך לא סיימה אותם). בשנים שלאחר מכן עבדה במשרות ייעוץ לוועדות בבית הנבחרים של טקסס. ב-1930 התמודדה בבחירות על מושב בבית הנבחרים, אך הפסידה. בשנת 1931 נישאה לוויליאם פ. הובי, מושל טקסס לשעבר והמוציא לאור של העיתון יוסטון פוסט. לזוג נולדו שני ילדים, והיא החלה לעבוד כעורכת במערכת העיתון. בהמשך הפכה לסגן נשיא של העיתון, לנשיאתו ולבסוף למוציאה לאור שלו. ב-1936 שרדו היא ובעלה כנוסעים בהתרסקות מטוס. במלחמת העולם השנייה הוזמנה להקים ולנהל את המדור לענייני נשים של משרד המלחמה (1941–1942), שנועד לבחון כיצד לנצל שירות של נשים בצבא. בעקבות כניסת ארצות הברית למלחמה מינה אותה ראש מטה צבא ארצות הברית, הגנרל ג'ורג' מרשל, למפקדת חיל הנשים החדש של צבא ארצות הברית. היא הגיעה לדרגת קולונל ועוטרה במדליית השירות המצוין על פעולתה במהלך המלחמה – האישה הראשונה בצבא ארצות הברית שעוטרה בעיטור זה. ב-1944 פרשה מתפקידה וחזרה לעיתון "יוסטון פוסט" ולקשת של פעילויות ציבוריות. הובי הייתה מעורבת במסע הבחירות לנשיאות של גנרל דווייט אייזנהאואר. לאחר שנבחר ונכנס לתפקידו ב-1953 הוא מינה את הובי לעמוד בראש סוכנות הביטחון הפדרלית, הרשות שקדמה למחלקת הבריאות הפדרלית. במהרה, ב-11 באפריל 1953, היא מונתה למזכירה הראשונה של מחלקת הבריאות, החינוך והרווחה החדשה של ארצות הברית. במסגרת תפקידה זה החליטה בין השאר לאשר את השימוש בתרכיב החיסון לשיתוק ילדים של יונה סאלק. ב-1955 התפטרה מתפקידה ושבה לטקסס כדי לטפל בבעלה החולה. באותה עת הייתה מעורבת בשערורייה שהתעוררה בעקבות תקלה חמורה בייצור חיסוני שיתוק ילדים על ידי חברת קאטר. היא שבה לתפקידיה במערכת היוסטון פוסט. היא כיהנה בתפקידים רבים במועצות מנהלים של גופים ציבוריים ועסקיים בארצות הברית. במשך השנים העניקו לה 17 מוסדות אקדמיים וביניהם אוניברסיטת קולומביה ואוניברסיטת פנסילבניה תוארי דוקטור לשם כבוד. הנשיא אייזנהאואר הציע לה להתמודד על נשיאות ארצות הברית ב-1960, אך היא לא קיבלה את עצתו. במהלך מלחמת וייטנאם מינה אותה הנשיא ג'ונסון לחברה בוועדה המייעצת לעניין גיוס חובה. הובי נפטרה ביוסטון בשנת 1995 עקב שבץ, בגיל 90. על שמה נקראו מרכז למשפחות חיילים בבסיס צבאי, ספרייה במכללה, בניין מעונות סטודנטים באוניברסיטה ובית ספר יסודי – כולם בטקסס. בשנת 2011 הפיק שירות הדואר הפדרלי בול לכבודה. מדיה וקבצים בנושא אובטה קאלפ הובי בוויקישיתוף קורות חיים של הובי באתר אוניברסיטת רייס על מסמכי הובי באתר הספרייה הנשיאותית על שם אייזנהאואר אובטה קאלפ הובי, באתר "Find a Grave" (באנגלית) אובטה קאלפ הובי, באתר אנציקלופדיה בריטניקה (באנגלית)
סינקופה (פירושונים)

האם התכוונתם ל... סינקופה – במוזיקה: הטעמה של פעמה שאינה אמורה להיות מוטעמת, או אי נגינה של פעמה שאמורה להיות מוטעמת. סינקופה (רפואה) – מונח המתאר מצב של עילפון או אובדן הכרה, בדרך כלל זמני, שנובע מאי הספקה זמנית של דם למוח. בדרך כלל התופעה נגרמת מבעיה בלב, כגון חסימה זמנית במסתם הלב. סינקופה (דקדוק) (אנ') – מונח המתאר השמטת תנועה או אות באמצע מילה, לדוגמה: "לא ידע הוא מה ל'שות", "התאמן כל יום שעות בל'פריע לחיות". קהילת סינקופה – תנועה אזרחית בישראל, שקמה בשנת 2003 ומשתמשת במונח סינקופה לצורך שבירת דפוסים חברתיים-כלכליים. להקת סינקופה – הרכב מוזיקלי ישראלי, השתתפו יחד עם הסולנית רותם מלכה בפסטיבל השירים של ישראל לשנת 2004.
ויידמה (פירושונים)

האם התכוונתם ל... ויידמה – עיר הבירה של פרובינציית ריו נגרו בארגנטינה. אגם ויידמה – אגם בפרובינציית סנטה קרוס בארגנטינה. קרחון ויידמה – קרחון בפרובינציית סנטה קרוס בארגנטינה.
ויידמה

ויידמה (בספרדית: Viedma) היא עיר הבירה של פרובינציית ריו נגרו בארגנטינה. העיר ממוקמת על גדות נהר ריו נגרו, במרחק של כ-30 ק"מ מהאוקיינוס האטלנטי, וכ-960 ק"מ מהבירה בואנוס איירס. בעיר מתגוררים 47,246 תושבים (לפי מפקד בשנת 2001). ביחד עם העיר קרמן דה פטגונס, זו ההתיישבות העתיקה ביותר בפטגוניה, והיא נוסדה על ידי פרנסיסקו דה ויידמה אי נרבאס תחת השם נואסטרה סניורה דל קרמן (מילולית: גבירתנו של קרמן) על נהר ריו נגרו ב-22 באפריל 1779. במקור שתי הערים היו אחת, ונקראו יחדיו קרמן דה פטגונס. תחילה נבנה מבצר בצידו הדרומי של נהר (בוויידמה של ימינו), אך הוא נהרס תוך מספר שנים. לאחר מכן נבנה מבצר חדש בצדו הצפוני של הנהר (בקרמן דה פטגונס של ימינו), אשר החזיק מעמד זמן רב בהרבה והוא עדיין עומד כיום. העיירה גדלה, ולבסוף אנשים החלו לחזור ולהתיישב בצדו הדרומי של נהר. בשלב מסוים העיר החליטה להתפצל כשנהר ריו נגרו מהווה את הגבול ביניהן. עם כיבוש המדבר, העיר הפכה לבירת פטגוניה הארגנטינאית כולה, ומאוחר יותר, כשחולקה פטגוניה לטריטוריות קטנות יותר, הפכה לבירת טריטוריית ריו נגרו. מושלה הראשונה של ריו נגרו שינה את שם העיר לוויידמה ב-1879. במהלך שיטפון ב-1900, הועברה הבירה באופן זמני לעיר צ'ואלה צ'ואל, אך חזרה במהירות לוויידמה. לאחר שטריטוריית ריו נגרו הפכה לפרובינציה ב-1955, ויידמה נותרה הבירה. ב-1987, במהלך תקופת נשיאותו של ראול אלפונסין, הוצגה הצעה בפני הקונגרס הלאומי הארגנטינאי להעביר את הבירה מבואנוס איירס לוויידמה. ההצעה עברה בבית הנבחרים, אך מתן התקציב נחסם בסנאט. הענפים העיקריים בכלכלה האזורית הם בקר, כמו גם מעט חקלאות ובעיקר גידול בצל, תירס ואלפלפה. נמל התעופה גוברנדור קסטז'ו נמצא במרחק של כ-7 ק"מ מהעיר ומשרת אותה. בנמל עוברים מדי שנה 30,000 נוסעים. העיר מקושרת בקו רכבת לעיר בארילוצ'ה. בוויידמה נמצאת האוניברסיטה הלאומית של ריו נגרו. מדיה וקבצים בנושא ויידמה בוויקישיתוף אתר האינטרנט הרשמי של ויידמה ויידמה, באתר אנציקלופדיה בריטניקה (באנגלית)
מחלת נעורים

מחלת נעורים (בגרמנית: Krankheit der Jugen) הוא מחזה בשלוש מערכות פרי עטו של פרדיננד ברוקנר משנת 1926. המחזה מספר את קורותיה של קבוצת סטודנטים לרפואה, המתגוררת בפנסיון בווינה בשנת 1923. הם מצויים לקראת סיום התואר ועומדים לצאת לחיים האמיתיים. המחזה כולו מתרחש בחדרה של מארי בפנסיון. הוא מציג מצבים של בגידה, מערכת יחסים לסבית, ניכור בין מעמדות, אלימות והתאבדות ודרכם הוא בוחן שאלות של מוסר, מין, אהבה ומות, שהנפשות השונות מתחבטות בהן. קופרודוקציה בין הבימה ובאר שבע, הצגת בכורה: 2 באפריל 1994 יוצרים - תרגום ובימוי : עידו ריקלין, תפאורה : מושיק יוסיפוב, מוזיקה : אפי שושני, תלבושות : מיכל לאור, תאורה : נועה לב. שחקנים - מארי : שירי גולן, לוסי : אביטל פסטרנק, דזירה : שרה פון שוורצה, פראדר : גיל פרנק, פטראל : אורי רביץ, אירנה : מיכל רובין, אלט : אורי אברהמי. על הפקת תיאטרון הבימה משנת 1994, באתר תיאטרון הבימה
בסיס חיל האוויר המלכותי היי ויקומב

בסיס חיל האוויר המלכותי היי ויקומב (אנגלית: RAF High Wycombe) הוא בסיס של חיל האוויר הבריטי, השוכן במחוז בקינגהאמשייר שבאנגליה. הוא משמש כמשכן מפקדת פיקוד האוויר (RAF Air Command) של החיל ואיננו בסיס טיסה. הבסיס נוסד בשנת 1938, בשטח מיוער שליד הכפר וולטרס אש (Walters Ash), בקרבת העיירה היי ויקומב, כ-80 קילומטרים מצפון מערב למרכז לונדון. מיניסטריון האוויר חיפש באותה עת אתר מוגן מתאים מחוץ ללונדון עבור מפקדת פיקוד ההפצצה של חיל האוויר. האתר הוצע על ידי מפקד כנף אלן אוקשוט (Alan Oakeshott), שגדל באזור והכירו, במחשבה שהעצים בשטח יספקו הסוואה טבעית למבני הבסיס. הבסיס הוקם בשלושה ריכוזי מבנים נפרדים, שמנהרות מקשרות ביניהם. הוא כלל גם מרכז מבצעים מבוטן שנבנה בעומק של 17 מטרים מתחת לפני הקרקע. לצורך הסוואה עוצבו המבנים בו כך שייראו כמבנים אזרחיים, ונעשה מאמץ לכרות עצים מעטים ככל האפשר במהלך הבנייה. לימים הוצב בפתח הבסיס אחד ממטוסי הספיטפייר של החיל במלחמת העולם השנייה. בשלהי מלחמת העולם השנייה שכנו בבסיס גם יחידות של חילות האוויר של צבא ארצות הברית. בשנים 1958–1965, במהלך המלחמה הקרה, שכנה בבסיס מפקדת דיווזיית האוויר ה-7 של פיקוד האוויר האסטרטגי של חיל האוויר של ארצות הברית. משנת 1968 שכנה בבסיס מפקדת פיקוד התקיפה של חיל האוויר המלכותי (RAF Strike Command) (איחוד של פיקוד מטוסי הקרב ופיקוד ההפצצה של החיל). בשנת 2007 אוחד פיקוד התקיפה עם פיקוד ההדרכה של החיל, ליצירת פיקוד האוויר (הפיקוד היחיד הפעיל כיום בחיל האוויר המלכותי). מפקדת הפיקוד שוכנת מאז בבסיס היי ויקומב. כיום שוכנת בו גם מפקדת להק האוויר האירופי. ב-2021 הוקם כאן פיקוד החלל של הממלכה המאוחדת. מדיה וקבצים בנושא בסיס חיל האוויר המלכותי היי ויקומב בוויקישיתוף אתר האינטרנט הרשמי של בסיס חיל האוויר המלכותי היי ויקומב היסטוריה של בסיס היי ויקומב באתר חיל האוויר המלכותי אתר המגזין של הבסיס מפקד כנף אוקשוט נהרג בקרב בשנת 1942, והונצח על ידי קריאת מרכז הרווחה של הבסיס על שמו ב-2011.
טל כחילה

טל כחילה (נולד ב-26 ביוני 1992) הוא כדורגלן ישראלי המשחק בעמדת הבלם במועדון ספורט דימונה. בנו של כדורגלן העבר אהוד כחילה. כחילה החל את דרכו במחלקת הנוער של בית"ר ירושלים. ב-11 באוגוסט 2012 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול מועדון ספורט אשדוד במסגרת גביע הטוטו. ב-17 בפברואר 2013 ערך את הופעת הבכורה שלו בליגת העל, כשפתח בהרכב בית"ר ירושלים במשחק מול הפועל חיפה. בעונת 2013/2014 ערך 15 הופעות בליגת העל וחתם לשנתיים נוספות במועדון. ב-2014/2015 התקשה כחילה למצוא את מקומו בהרכב בית"ר ירושלים וישב על ספסל הקבוצה במרבית משחקי הקבוצה. ב-19 בינואר 2015 כבש את שערו הראשון בקריירה, בתיקו 1–1 מול הפועל תל אביב. את עונת 2015/2016 פתח עם ארבע הופעות עם בית"ר במסגרת מוקדמות הליגה האירופית. עם פתיחת העונה בליגת העל פחת מעמדו של כחילה בהרכב תחת המאמן סלובודאן דראפיץ' עקב שיתופם של חסוס רואדה, ניסו קפילוטו ודניאל אסקלינג על חשבונו. ב-6 בינואר 2016, אחרי שהוצא מסגל הקבוצה לתקופה של ארבעה חודשים כי סירב להצעה להארכת חוזה, האריך כחילה את חוזהו במועדון בשלוש וחצי שנים. ב-2 בפברואר 2017 הושאל לבני יהודה תל אביב, עמה זכה בגביע המדינה לאחר שכבש שני שערים במהלך משחקי הגביע ושיחק 120 דקות במשחק הגמר מול מכבי תל אביב, ובתום העונה חזר לסגל בית"ר ירושלים. ב-2 ביולי 2019 חתם על חוזה לעונה אחת עם אופציה לעונה נוספת באטרומיטוס מליגת העל היוונית. ב-30 באוקטובר 2020 חזר לישראל וחתם בהפועל חדרה. ב-26 באוגוסט 2021 חתם בסקציה נס ציונה. בסיום העונה העפיל עם הקבוצה לליגת העל. ב-2 ביולי 2023 חתם בהפועל עירוני עפולה לעונה אחת. ב-29 בינואר 2024 חתם בהפועל אום אל פאחם. ב-24 ביולי 2024 חתם במועדון ספורט דימונה. לזכותו של כחילה 15 הופעות במדי נבחרת הנוער של ישראל. ב-18 בנובמבר 2013 ערך את הופעת הבכורה שלו במדי נבחרת ישראל הצעירה, בהפסד 3–4 לפורטוגל הצעירה במסגרת מוקדמות אליפות אירופה, ובסך הכול לזכותו שתי הופעות במדי הנבחרת הצעירה. בני יהודה תל אביב גביע המדינה: 2016/17 אישיים שער העונה בליגת העל: 2017/18 (מול הפועל עכו) מדיה וקבצים בנושא טל כחילה בוויקישיתוף טל כחילה, באתר ההתאחדות לכדורגל בישראל טל כחילה, באתר Transfermarkt טל כחילה, באתר Soccerway גיא בן זיו, ‏טל כחילה חתם לעונה אחת באתרומיטוס היוונית, באתר ONE‏, 2 ביולי 2019 עמית קרקו, רשמית: טל כחילה חתם בהפועל חדרה לעונה אחת, באתר ONE, ‏30 באוקטובר 2020 רשמי: טל כחילה חתם בסקציה נס ציונה, באתר ערוץ הספורט, 26 באוגוסט 2021 אורי שמיר, חזר ללאומית: טל כחילה חתם בעפולה, באתר דאבל פס, 2 ביולי 2023 רשמי: טל כחילה חתם באום אל פאחם, באתר ‏מאקו‏, 29 בינואר 2024 חיזוק משמעותי: טל כחילה חתם במ.ס דימונה, באתר ONE‏, 24 ביולי 2024
אוגוסטה

האם התכוונתם ל... תואר אוגוסטה (תואר) – תואר כבוד שניתן למספר נשים מהמשפחה הקיסרית באימפריה הרומית נשים בשם זה (Augusta) אוגוסטה, נסיכת סקסוניה-גותה-אלטנבורג (1719–1772) – דוכסית סקסוניה-גותה-אלטנבורג בשנים 1732–1772, נסיכת ויילס כרעייתו של נסיך ויילס פרדריק אוגוסטה, נסיכת רויס-אברסדורף (1757–1831) – רעייתו של פרנץ, דוכס סקסוניה-קובורג-זאלפלד, וסבתו של הנסיך אלברט, בעלה של המלכה ויקטוריה אוגוסטה, נסיכת שוורצבורג-זונדרסהאוזן – (1768–1849) – אשתו של גאורג הראשון, נסיך ולדק ופירמונט ואם קדמונית של משפחת המלוכה ההולנדית אוגוסטה, נסיכת סקסוניה-ויימאר-אייזנך (1811–1890) – מלכת פרוסיה וקיסרית גרמניה הראשונה כרעייתו של וילהלם הראשון אוסטרליה אוגוסטה (אוסטרליה המערבית) (אנ') – עיירה במדינת אוסטרליה המערבית איטליה אוגוסטה (סיציליה) (אנ') – עיר נמל בחופה המזרחי של סיציליה ארצות הברית אוגוסטה (ג'ורג'יה) – עיר במדינת ג'ורג'יה אוגוסטה (מיין) – בירתה של מדינת מיין אוגוסטה (מישיגן) (אנ') – עיר במדינת מישיגן ישראל מתחם אוגוסטה ויקטוריה – כינוי לשורת מבנים המכילים בית החולים, כנסייה ומגדל בין הר הזיתים להר הצופים בירושלים, על שמה של אוגוסטה ויקטוריה, קיסרית גרמניה ומלכת פרוסיה, אשת קיסר גרמניה וילהלם השני
בית הכנסת בית יעקב יוסף - הרב צבי גוטמן

בית הכנסת בית יעקב יוסף-הרב צבי גוטמן, בשמו המלא: בית הכנסת והמרכז הקהילתי של יוצאי רומניה "בית יעקב יוסף - הרב צבי גוטמן" (ברומנית: Sinagoga şi centrul comunitar al evreilor originari din România Beit Iacov Iosef - Rav Zvi Guttman) הוא בית כנסת אורתודוקסי ומרכז קהילתי של יהודים יוצאי רומניה בתל אביב. התחלתו בבוקרשט, בירת רומניה, אחרי פרעות הליגיונרים בבוקרשט בינואר 1941. ב-21 בינואר 1941 ניצל הרב צבי גוטמן, רב בקהילת בוקרשט, מניסיונות חוזרים של מורדים לגיונרים להוציא אותו להורג. שניים מבניו, יעקב ויוסף, נרצחו נגד עיניו. "בית המדרש הישן" שהוא ניהל בבוקרשט נשרף ד היסוד על ידי הפורעים על ספרי התורה שבו. בהינצלו החליט לפתוח בית כנסת חדש בחדרים של שני בניו המנוחים. אחרי שהוא ומשפחתו התמודדו גם עם הרדיפות האנטיציוניות של המשטר הקומוניסטי הרומני בשנות ה-1950, הרב צבי גוטמן ומשפחתו עלו לישראל בשנת 1963. באותה שנה הוא הקים מחדש את בית הכנסת בית יעקב יוסף קודם במבנה ארעי ואחר כך בבית קבוע ברחוב פקיעין מס. 12 בצפון תל אביב. סביב בית כנסת זה התקבצו רבים ממתפללי בית הכנסת בבוקרשט והמקום הפך בהמשך למוסד דתי חשוב על עולי רומניה בישראל. לצד בית הכנסת הוקם בית המדרש והמרכז להעשרה יהודית "ארץ צבי". בו נלמדו תלמוד, מקרא, מחשבת ישראל ופילוסופיה יהודית. אחרי מותו של הרב צבי גוטמן בית הכנסת והמרכז הרוחני נוהלו על יד בנו, הרב אפרים גוטמן. המרכז הוציא לאור את הביטאון "הציונות" בעברית וברומנית. הרב אפרים גוטמן ואחרים יזמו הקמת יד זיכרון ליהדות רומניה. בבית הכנסת התקיימו במשך עשרות שנים עצרות זיכרון לקרבנות הפרעות ביאשי, בבוקרשט, בטרנסניסטריה, לנספים שבאוניית "סטרומה" ואירועים של ארגון אסירי ציון מרומניה. אתר האינטרנט הרשמי של בית הכנסת בית יעקב יוסף - הרב צבי גוטמן בית הכנסת בית יעקב יוסף - הרב צבי גוטמן, באתר "גיידסטאר ישראל" על חיי הרב צבי גוטמן והקמת בית הכנסת בית יעקב יוסף - מצגת, סרטון באתר יוטיוב
חזימה בנת א-שריף נאצר

חזימה בנת א-שריף נאצר (בערבית: حزيمة بنت الشريف ناصر; 1884 – 27 במרץ 1935) הייתה המלכה הראשונה של ממלכת עיראק ההאשמית. חזימה בת נאצר אבן עלי נולדה בשנת 1884 בעיר מכה שבחצי האי ערב. בשנת 1904, כשהייתה בת 20, פגשה את פייסל אבן חוסיין, בנו השלישי של חוסיין בן עלי, השריף הגדול של מכה ולימים מלך עיראק, והתחתנה איתו באיסטנבול. לזוג נולדו ארבעה ילדים, שלוש בנות ובן, ראזי, מי שיהיה לימים ראזי, מלך עיראק. בעקבות מלחמת העולם הראשונה התמוטטה האימפריה העות'מאנית, ושטחיה הנרחבים חולקו בין מעצמות המערב, בעיקר בין בריטניה הגדולה לצרפת. בעקבות האירועים נסע פייסל, בעלה של חזימה, לסוריה והכריז על עצמו כמלכה של סוריה הגדולה, בהתרסה כנגד רצונה הגלוי של צרפת להפוך את שטח סוריה לקולוניה צרפתית. כתוצאה מכך הפכה חזימה הפכה לזמן קצר למלכת סוריה. פייסל, חזימה וילדיהם התגוררו בארמון מלכותי בקרבת דמשק. חודשים ספורים בלבד לאחר הכרזתו למלך סוריה איבד פייסל את תוארו, וזאת בעקבות פלישת הצרפתים, אשר סירבו לקבל את תוקף טענתו של המלך החדש לריבונות על שטח סוריה. כתוצאה מכך איבדה גם חזימה את תוארה, ובני הזוג נאלצו להסתמך על רצונה הטוב של בריטניה הגדולה, ועל יחסיה הטובים עם בני השושלת ההאשמית באותם הימים. בעקבות הצורך הבריטי בהקמתו של ממסד מנהלי חדש בשטחי המנדט החדשים שהוענקו להם, וכן הרצון לגמול לבני השושלת ההאשמית על התייצבותם האיתנה לצדה של בריטניה במהלך מלחמת העולם, בין היתר במסגרת המרד הערבי, החליטו הבריטים בשנת 1921 להכתיר את פייסל כמלכה הראשון של עיראק, וזאת תחת כנפי החסות הבריטית. בעקבות זאת, הפכה חזימה למלכת עיראק, ובנה ראזי ליורש העצר של הממלכה. בעקבות ההכתרה עברו בני הזוג לעיראק, והתיישבו בבגדאד, בירתה של הממלכה החדשה. בעקבות מותו של פייסל בשנת 1933, הפך בנו, ראזי, למלכה החדש של עיראק, תחת השם ראזי, מלך עיראק. בעקבות זאת הפכה חזימה למלכה האם של עיראק. שנתיים לאחר מכן, בשנת 1935, נפטרה חזימה, ונקברה לצד בעלה בבגדאד. בת 51 הייתה במותה. מדיה וקבצים בנושא חזימה בנת א-שריף נאצר בוויקישיתוף who is huzaima bint nasser